               [image: ]
		89. St-352/10-548
[bookmark: _GoBack]
     REPUBLIKA HRVATSKA
TRGOVAČKI SUD U ZAGREBU								
         Zagreb, Amruševa 2/II
										89. St-352/10-
		89. St-352/10-548           					

R E P U B L I K A  H R V A T S K A

Z A K LJ U Č A K 
 
	Trgovački sud u Zagrebu, po sucu Nikolini Dorić Hadžisejdić, u stečajnom postupku nad dužnikom MURING d.o.o. u stečaju, Zagreb, Brezovička cesta 62 E, OIB: 64225691300, 24. travnja 2019., 

z a k lj u č i o    je

             I. U stečajnom postupku koji se vodi nad dužnikom MURING d.o.o. u stečaju, Zagreb, Brezovička cesta 62 E, OIB: 64225691300, određuje se ročište prvom usmenom javnom dražbom radi prodaje nekretnine u vlasništvu stečajnog dužnika upisane u zemljišnim knjigama Općinskog suda u Novom Zagrebu, zemljišno knjižni odjel Novi Zagreb  zk. ul. br. 2541, k.o. Blato Novo, k.č.br. 3975 kuća br. 62/E i dvorište u Brezovičkoj cesti, površine 1147 čhv, 4127 m2, ukupno površine 1147 čhv, 4127 m2.

 Početna cijena nekretnine iznosi 2.538.000,00 kn.

       Na nekretnini iz točke I. izreke postoji razlučno pravo za korist vjerovnika B2 kapital d.o.o., OIB: 57509775367, Zagreb, Radnička cesta 41, koja razlučna prava prestaju danom pravomoćnosti rješenja o dosudi nekretnina kupcu

	II. NAČIN PRODAJE:
	
	Nekretnina iz točke I. ovog zaključka prodavat će se u stečajnom postupku usmenom javnom dražbom. Ročište za prodaju prvom usmenom javnom dražbom održat će se u zgradi Trgovačkog suda u Zagrebu, soba 100, (ulična zgrada – velika dvorana) 17. svibnja 2019. u 9,30 sati. Ročište će se održati i ako na njemu sudjeluje samo jedan ponuditelj.

	III. Ovaj zaključak o prodaji objavit će se na mrežnoj stranici e-oglasna ploča Trgovačkog suda u Zagrebu. Rok od objave zaključka o prodaji nekretnina na oglasnoj ploči ovog suda do prodaje iznosi 15 dana.	
Nalaže se stečajnom upravitelju ovaj zaključak o prodaji objaviti na web stranici Hrvatske gospodarske komore. 

	IV. UVJETI PRODAJE:

1.Prodaje se nekretnina navedena u točki I. ovog zaključka, koja je u vlasništvu stečajnog dužnika.
2. Navedena nekretnina, opisana u točki I. izreke ovog zaključka, prodavat će se na prvom ročištu za javnu dražbu po početnoj cijeni kao u točki I. ovog zaključka i ispod te cijene ne može se prodati na ovom prvom ročištu, sukladno odredbi čl. 164 st. 6. Stečajnog zakona („Narodne novine“ broj 44/96, 29/99, 129/00, 123/03, 82/06, 25/12 i 133/12, dalje: SZ), koji se primjenjuje na temelju odredbe čl. 441. Stečajnog zakona („Narodne novine“ broj 71/15).
3. Ako se za to ispune zakonom propisani uvjeti kupac nekretnine plaća porez na dodanu vrijednost ili porez na promet nekretnina.
4. Kao kupci mogu sudjelovati samo osobe koje su najkasnije do 13. svibnja 2019. uplatile  jamčevinu u iznosu od 10 % vrijednosti nekretnine iz  točke I. ovog zaključka na račun sudskog depozita  Trgovačkog suda u Zagrebu pri  Hrvatskoj poštanskoj banci d.d. Zagreb IBAN HR9223900011300000460 model 05 poziv na 352-10 uz naznaku nekretnine za koju je uplaćena jamčevina i dokaz o tome predoče stečajnom sucu prije početka dražbe ili stečajnom sucu prilože bankarsku garanciju bonitetne banke na prvi poziv za odgovarajući iznos osiguranja. Punomoćnici ponuditelja mogu sudjelovati na dražbi samo uz ovjerenu specijalnu punomoć. Sudionicima dražbe koji ne uspiju u nadmetanju, jamčevina odnosno bankarska garancija će se vratiti  odmah  nakon zaključenja javne dražbe. Jamčevinu nisu dužni položiti razlučni vjerovnici kojima je to pravo upisano u  zemljišnim knjigama. Na jamčevinu se ne obračunavaju kamate. 
5. Kupac je dužan uplatiti razliku između jamčevine i postignute kupoprodajne cijene u  roku  15 dana od pravomoćnosti rješenja o dosudi na račun sudskog depozita iz točke IV. 4. ovog zaključka. Ako kupac u tom roku ne položi kupovninu, sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
6. Ako je kupac razlučni vjerovnik koji se jedini namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste kupovnine, nije dužan položiti kupovninu ako ona iznosi koliko i njegova  tražbina ili manje, a ako iznosi više tada je dužan položiti razliku. Razlučni vjerovnik dužan je položiti onaj iznos kupovnine koji odgovara iznosu troškova iz čl. 170. SZ-a.
7. Nekretnina će se rješenjem o dosudi dosuditi kupcu koji ponudi najpovoljniju cijenu. Ako bude više kupaca, nekretnina će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju)  prema veličini ponuđene cijene, ako kupci koji su ponudili veću cijenu ne polože kupovninu u roku iz točke IV. 4.
8. Osoba koja ima zakonsko ili ugovorno pravo prvokupa upisano u zemljišnim knjigama ima prednost pred najpovoljnijim ponuditeljem ako odmah po zaključenju dražbe izjavi da nekretninu kupuje uz iste uvjete.
9. U rješenju o dosudi nekretnine, sud će odrediti da se nakon pravomoćnosti toga rješenja i nakon što kupac položi kupovninu u zemljišnim knjigama upiše u njegovu korist pravo vlasništva na dosuđenoj nekretnini te brišu prava i tereti na nekretnini koji prestaju njihovom prodajom.
10. Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnine kupcu, čime kupac stupa u posjed istih.
11. Ako kupac radi plaćanja kupovnine treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te nakon što kupovnina bude položena, u zemljišnim knjigama prilikom upisa prava vlasništva u korist kupca upisati i založno pravo na nekretnini  radi osiguranja tražbine po osnovi kredita u korist davatelja kredita u skladu sa sporazumom o osiguranju. U slučaju osiguranja kredita prijenosom vlasništva na nekretnini, sud će u rješenju o dosudi odrediti da će se u zemljišnim knjigama nakon pravomoćnosti rješenja o dosudi te  nakon što kupovnina bude položena, u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja.
12. Prodaja se obavlja po načelu „viđeno-kupljeno“, što isključuje sve naknadne prigovore kupca.  
13. Navedena nekretnina, opisana u točki I. ovog zaključka nije slobodna od osoba i stvari te nema uporabnu dozvolu (u zemljišnoknjižnom izvatku za predmetnu nekretninu upisana je zabilježba da kod upisa kuće na k.č.br. 3975 nije priložena uporabna dozvola temeljem čl. 75. Zakona o gradnji). Zainteresirane osobe mogu u vrijeme dogovoreno sa stečajnim upraviteljem razgledati nekretninu i dokumentaciju vezanu uz tu nekretninu.


Obrazloženje

	Rješenjem ovog suda broj St-352/10-26 od 25. kolovoza 2010. otvoren je stečajni postupak nad gore navedenim stečajnim dužnikom, a stečajnu masu između ostalog čini i nekretnina koja je predmet ove prodaje.

Stečajni upravitelj predložio je, sukladno čl. 164. st. 1. SZ-a,  da se nekretnina opisana u točki I. ovog zaključka, na kojoj postoji razlučno pravo, prodaje u stečajnom postupku uz odgovarajuću primjenu pravila o ovrsi na nekretninama. Početna cijena je određena u skladu s izvršenom procjenom vrijednosti nekretnine po stalnom sudskom vještaku Bernardu Mahečiću dipl.ing.arh. (list 3030-3057 spisa), a procjembeni elaborat objavljen je na e oglasnoj ploči suda  4. veljače 2019.

Prema čl. 164. st. 3. SZ-a o prodaji odlučuje stečajni sudac rješenjem protiv kojeg pravo žalbe imaju stečajni upravitelj i razlučni vjerovnici, a prema stavku 3. istog članka stečajni sudac će zaključkom o prodaji utvrditi vrijednost nekretnine, način prodaje i uvjete prodaje.

Sukladno prijedlogu stečajnog upravitelja, stečajni sudac je na temelju ovlasti iz čl. 164. st. 3. SZ odredio početnu cijenu nekretnine kao u točki  I. ovog zaključka te način i uvjete prodaje.

Prema čl. 164. st. 5. SZ-a kada s imovine prodaje u stečajnom postupku rok od objave zaključka na oglasnoj ploči suda do prodaje iznosi 15 dana.

Prodaja nekretnine obavit će se uz odgovarajuću primjenu pravila o ovrsi na nekretninama.

Slijedom navedenog, sud je odlučio kao u izreci zaključka.
	

U Zagrebu 24. travnja 2019. 
 
						Sudac:
               Nikolina Dorić Hadžisejdić, v.r.
                                                                                                       	 

UPUTA O PRAVNOM LIJEKU:
Protiv ovog zaključka nije dopuštena žalba (čl. 11. t. 9. SZ-a)


Za točnost otpravka-ovlašteni službenik:
                                       Valentina Gabud

